Hararė

Hararė () – miestas Zimbabvės šiaurės rytuose, Rytų Mašonalando provincijoje; šalies sostinė ir didžiausias miestas. 1,6 mln. gyventojų (2009). Didelis administracinis, verslo, gamybos, švietimo centras. Apylinkėse išgaunamas auksas, intensyvi žemdirbystė. Pramonės šakos: maisto apdirbimas, gėrimai, tekstilė, apranga, tabakas, chemija, statybos, mediena, plastmasė. Yra didžiausias šalyje universitetas (įkurtas 1952 m.), Gwebi žemės ūkio kolegija (įk. 1950), politechnikos institutas (įk. 1927), meno mokykla, Zimbabvės muzikos kolegija (įk. 1948), valstybinis archyvas, parlamento biblioteka. Mieste yra didžiausias šalyje oro uostas.

Hararėje yra Karalienės Viktorijos muziejus su zoologijos ir istorijos eksponatais, Zimbabvės nacionalinė galerija su europiečių kūriniais, taip pat ir tradiciniais ir šiuolaikiniais Afrikos kūriniais, anglikonų ir katalikų bažnyčios.

 Istorija 

Miestą 1890 m. rugsėjo 12 d. įkūrė karininkų savanorių būrys, vadovaujamas kolonizatoriaus Cecil Rhodes. Iš pradžių tai buvo gynybinis fortas. Pradžioje miestas buvo vadinamas Solsberiu (Fort Salisbury, vėliau – Salisbury) tuometinio Didžiosios Britanijos premjero Robert Arthur Talbot Gascoyne-Cecil (Solsberio markizas III) garbei. 1897 m. miestui buvo suteiktos savivaldybės teisės, o miesto teisės – 1935 m.

Kai 1899 m. iki čia buvo nutiestas geležinkelis iš Beiros (Mozambikas), mieste ėmė vystytis prekyba. 1923 m. Solsberis tapo britų Pietų Rodezijos kolonijos administraciniu centru, 1953–1963 m. buvo Rodezijos ir Njasalendo federacijos administracinis centras. Dabartinis miesto pavadinimas suteiktas 1982 m. balandžio 18 d.

XXI a. Hararė kentėjo nuo politinės ir ekonominės krizės, apėmusios visą šalį. 2009 m. atliktoje apklausoje Hararė buvo išrinktas blogiausiu miestu gyventi pasaulyje, tuomet Kanados miestas Vankuveris buvo išrinktas geriausia vieta gyventi.Vancouver world’s easiest city to live in, Harare worst: Poll  2011 m. apklausoje Hararė vėl buvo vadinamas blogiausiu miestu gyventi pasaulyje.Reuters naujienos (archyvuota)

2010 m. kovo mėnesį po 14 metų statybų buvo atidarytas miesto pasididžiavimas verslo centras „Joina“. Tiesa, dėl finansinių sunkumų šio rajono apgyvendinimas 2011 m. lapkritį siekė vos 3%.Joina City occupancy at 3pc „Joina“ rajono dangoraižis yra trečias pagal aukštį (105 m) pastatas visoje Zimbabvėje.

 Sportas 
 Futbolo klubai
 Dynamos FC – futbolo klubas;Globalsportarchive
 CAPS United FC – futbolo klubas;Globalsportarchive
 Harare City FC – futbolo klubas;Globalsportarchive
 Herentals College FC – futbolo klubas;Globalsportarchive
 Yadah Stars FC – futbolo klubas;Globalsportarchive
 Black Rhinos FC – futbolo klubas;Globalsportarchive  Namų rungtynes žaidžia „Vengero“ stadione.
 Cranborne Bullets FC – futbolo klubas;Globalsportarchive Namų rungtynes žaidžia „Vengero“ stadione.
 Gunners Harare – futbolo klubas;
 Stadionai
 „Nacionalinis“ stadionas () talpina 60 tūkst. žiūrovų.Stadiono talpa pagal SoccerwayNacionalinis stadionas (talpa: 60 tūkst.)]
 „Vengero“ stadionas () talpina 10 tūkst. žiūrovų.Cranborne Bullets keliasi į Vengero stadionąStadiono talpa 10 tūkst. pagal Soccerway

 Šaltiniai 

Kategorija:Sostinės
Kategorija:Milijoniniai miestai
Kategorija:Zimbabvės miestai